Salako mokykla

Salako mokykla – buvusi dieninė, savarankiško mokymosi bendrojo lavinimo mokykla Salake (Zarasų raj.), Šilo g. 23, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190205760, steigėjas Zarasų rajono savivaldybės taryba. Buvę filialai: Salako pagrindinės mokyklos Vajasiškio pradinio ugdymo skyrius Salako pagrindinės mokyklos Baibių pradinio ugdymo skyrius (nuo 2008 m.) Salako pagrindinės mokyklos Degučių pagrindinio ugdymo skyrius (nuo 2012 m.) Istorija Salako mokykla istoriniuose šaltiniuose kaip parapinė mokykla minima jau 1781 m. Joje buvo mokoma lenkų, lotynų, vėliau rusų kalba. 1906 m. mokykloje pradėjo dirbti aušrininkas Antanas Poderys, įvestos pamokos lietuvių kalba. I pasaulinio karo metais mokykla uždaryta. 1918 m. pradėjo veikti keturmetė, nuo 1936 m. šešiametė mokykla. 1944 m. mokykla perorganizuota į progimnaziją, joje mokėsi 182 mokiniai, vėliau pastatytas priestatas. 1949 m. mokykla tapo vidurine, išleista pirmoji abiturientų laida – 11 mokinių. 1963 m. įrengti nauji kabinetai, dirbtuvės, valgykla, mokėsi apie 350 mokinių. 1977 m. pastatytas naujas priestatas, sporto salė. 2001 m. mokykla išleido paskutinę, 52-ąją, abiturientų laidą ir tapo dešimtmete mokykla. 2020 m. prijungta prie Zarasų Pauliaus Širvio progimnazijos kaip skyrius. 2022 m. skyrius išregistruotas. Direktoriai 1906–1914 m. Antanas Poderys 1918–1936 m. Antanas Poderys 1936–1944 m. Jonas Vaitėnas 1944–1945 m. Jonas Matulis 1945–1946 m. Petras Cimbolenka 1946–1949 m. Izidorius Šuminas 1949–1951 m. Osvaldas Šileikis 1951–1952 m. Romualdas Stakėnas 1952–1953 m. Teodoras Maselis Petrauskas 1953–1956 m. Petras Stankevičius 1956–1958 m. Leonas Juknevičius 1958–1960 m. Vytautas Ratinskas 1960–1970 m. Kazys Šileikis 1970–1989 m. Vytautas Bukelskis 1989–2009 m. Rimantas Bikulčius nuo 2009 m. Leonas Sadauskas Žymūs mokiniai Dalius Pumputis, matematikas, fizinių mokslų daktaras Pranas Žiliukas, inžinierius, KTU profesorius Šaltiniai Nuorodos Mokyklos svetainė